ఇండియన్ మారిటైమ్ యూనివర్సిటీ

ఇండియన్ మారిటైమ్ యూనివర్శిటీ, భారత ఓడరేవులు, షిప్పింగ్ జలమార్గాల మంత్రిత్వ శాఖ క్రింద ఉన్న ప్రభుత్వ కేంద్ర విశ్వవిద్యాలయం. ఇందులో సముద్ర శాస్త్రం నుండి సముద్ర చట్టం, చరిత్ర వరకు సముద్రానికి సంబంధించిన అనేక అంశాలను బోధిస్తారు. సముద్రంలో శోధన, రక్షణ, ప్రమాదకరమైన వస్తువుల రవాణా వంటి ఆచరణాత్మక అంశాలు కూడా వీటిలో ఉన్నాయి. మర్చంట్ నేవీ ఆఫీసర్ల శిక్షణ కోసం ఏర్పాటు చేసిన ప్రతిష్ఠాత్మక జాతీయ సంస్థ ఇది. IMUకి ప్రవేశాలు IMUCET ప్రవేశ పరీక్ష ద్వారా జరుగుతాయి. దీన్ని దేశవ్యాప్తంగా ప్రతి సంవత్సరం నిర్వహిస్తారు. ఈ సంస్థను 2008 నవంబరు 14 న ఇండియన్ మారిటైమ్ యూనివర్శిటీ చట్టం 2008 ద్వారా స్థాపించారు. IMU స్థాపనకు ముందు, షిప్పింగ్ మంత్రిత్వ శాఖ కింద కింది ఏడు ప్రసిద్ధ బోధన, పరిశోధనా సంస్థలు ఉండేవి. 2008లో IMU ఏర్పడ్డాక, ఇవన్నీ దాని కిందకి వచ్చాయి. నేషనల్ మారిటైమ్ అకాడమీ, చెన్నై TS చాణక్య, ముంబై లాల్ బహదూర్ శాస్త్రి కాలేజ్ ఆఫ్ అడ్వాన్స్‌డ్ మారిటైమ్ స్టడీస్ & రీసెర్చ్, ముంబై మెరైన్ ఇంజనీరింగ్ రీసెర్చ్ ఇన్స్టిట్యూట్, ముంబై మెరైన్ ఇంజనీరింగ్ రీసెర్చ్ ఇన్‌స్టిట్యూట్, కోల్‌కతా ఇండియన్ ఇన్‌స్టిట్యూట్ ఆఫ్ పోర్ట్ మేనేజ్‌మెంట్, కోల్‌కతా నేషనల్ షిప్ డిజైన్ & రీసెర్చ్ సెంటర్, విశాఖపట్నం దీని అధికార పరిధి భారతదేశమంతా ఉంది. దీని ప్రధాన కార్యాలయం చెన్నైలో ఉంది. చెన్నై, కొచ్చి, కోల్‌కతా, ముంబై పోర్ట్, నవీ ముంబై, విశాఖపట్నంలలో దీనికి ఆరు క్యాంపస్‌లు ఉన్నాయి.[1][2] అనుబంధ కళాశాలలు IMU క్రింద అనుబంధంగా ఉన్న కళాశాలల జాబితా ఇది. 2018 నాటికి, 21 కళాశాలలు ఉన్నాయి. మూలాలు